
2018-06-08  Nr. TP-6
Joniškis


Posėdis įvyko 2018-06-07, 13.00–15.20 val.
Posėdžio pirmininkas – Gediminas Čepulis, Joniškio rajono savivaldybės meras.
	Posėdžio sekretorė – Dalia Nechajuvienė, Kanceliarijos skyriaus sekretorė.
	Taryboje yra 25 nariai.
Dalyvavo 24 tarybos nariai (sąrašas pridedamas). Kvorumas buvo.
Nedalyvavo: Kęstutis Tautvaišas (išvykęs).
Kviestieji asmenys – Švietimo, kultūros ir sporto skyriaus vyriausioji specialistė Lina Šutkienė, administracijos darbuotojai, įstaigų, spaudos atstovai.
Posėdyje dalyvavo Kultūros paveldo departamento direktorė Diana Varnaitė, Strateginių konsultacijų įmonės GLADE partneris, ekspertas Mindaugas Kubilius, Joniškio rajono savivaldybės nekilnojamojo kultūros paveldo vertinimo tarybos pirmininkas dr. Ernestas Vasiliauskas.
Posėdžio pirmininkas Gediminas Čepulis paskelbė posėdžio pradžią. Jis informavo tarybos narius, kad darbotvarkėje 2 klausimai.
Už darbotvarkę balsavo – 24.
DARBOTVARKĖ:
1. Dėl Joniškio rajono savivaldybės tarybos 2009 m. gegužės 7 d. sprendimo Nr. T-127 „Dėl Joniškio rajono savivaldybės apdovanojimų“ pakeitimo.
Pranešėja – Švietimo, kultūros ir sporto skyriaus vyriausioji specialistė Lina Šutkienė.
2. Kiti klausimai.
1. SVARSTYTA. Sprendimo „Dėl Joniškio rajono savivaldybės tarybos 2009 m. gegužės 7 d. sprendimo Nr. T-127 „Dėl Joniškio rajono savivaldybės apdovanojimų“ pakeitimo“ projektas, reg. Nr. TSP-139.
Liudas Jonaitis nusišalino nuo klausimo svarstymo, nes yra susijęs su svarstomu klausimu.
	Švietimo, kultūros ir sporto skyriaus vyriausioji specialistė Lina Šutkienė pristatė sprendimo projektą.
Posėdžio pirmininkas Gediminas Čepulis informavo tarybos narius, kad du komitetai pritarė sprendimo projektui, Rajono plėtros ir Socialinių ir sveikatos reikalų komitetai sprendimo nepriėmė, nes nebuvo kvorumo.
Tarybos nariai uždavinėjo klausimus, vyko diskusija (žiūrėti vaizdo įrašą).
NUSPRĘSTA. Priimti sprendimą „Dėl Joniškio rajono savivaldybės tarybos 2009 m. gegužės 7 d. sprendimo Nr. T-127 „Dėl Joniškio rajono savivaldybės apdovanojimų“ pakeitimo“ (balsavo: už – 17, prieš – 0, susilaikė – 5, nebalsavo – 1; sprendimas Nr. T-132).
2. Kiti klausimai.
	Posėdžio pirmininkas Gediminas Čepulis informavo tarybos narius, kad į posėdį yra atvykę svečiai pristatyti Kultūros paveldo departamento prie Kultūros ministerijos 2017 metais finansuotą Daunoravos dvaro autentiško vystymo studiją.
Kultūros paveldo departamento direktorė Diana Varnaitė pristatė Kultūros paveldo gerąją praktiką (žiūrėti vaizdo įrašą).
Strateginių konsultacijų įmonės GLADE partneris, ekspertas Mindaugas Kubilius pristatė Vilniaus krašto dvarų atkūrimo metodiką (žiūrėti vaizdo įrašą).
Tarybos nariai uždavinėjo klausimus, vyko diskusija (žiūrėti vaizdo įrašą).
Joniškio rajono savivaldybės nekilnojamojo kultūros paveldo vertinimo tarybos pirmininkas dr. Ernestas Vasiliauskas paaiškino tarybos nariams priežastis, kodėl buvo išsirinkta Daunoravos dvaras ir atsakinėjo į pateiktus klausimus (žiūrėti vaizdo įrašą).
Po Kultūros paveldo departamento prie Kultūros ministerijos 2017 metais finansuoto Daunoravos dvaro autentiško vystymo studijos pristatymo tarybos narė Rimantė Misiūnienė uždavinėjo klausimus administracijos direktoriui Aivarui Rudnickui, vyko diskusija (žiūrėti vaizdo įrašą).
Tarybos narys Kęstutis Mačiulis perskaitė ir įteikė posėdžio pirmininkui Gediminui Čepuliui pasirašytą keturių tarybos narių (Kęstučio Mačiulio, Rimantės Misiūnienės, Edmundo Bernoto, Nijolės Valuckienės) 2018-06-07 raštą „Dėl VšĮ „Joniškio socialinių paslaugų ir užimtumo centro“ (pridedama).


Posėdžio pirmininkas								Gediminas Čepulis

